Tian’ny mpanoratra haseho fa mahafatifaty tokoa ny fahitana olona tsara fanahy ela velona. Eo indrindra anefa no anehoany fa tokony hodinihana ny lasan’io olona io raha te hahafatifaty ihany koa eoamin’ny fahanterana. Ny filalaovana amin’ny fanovana endri- javatra azo avy amin’ny fampitoviana ny oharina sy ny anoharana no nentin’ny mpanoratra mandoko izany, hita amin’ny hoe faravodilanitra ny fitazanana ny fahanteran’ny tsara fanahy ny faravodilanitra tian’ny mpanoratra haseho eto dia rehefa madiva hilentika ny masoandro. Ahitana loko mena mitarehim-bolamena eo amin’ny faravodilanitra. Tiana tokoa ny hananana izany kanefa tsy maintsy mibanjina ny talohan’izany ny tena. Eto dia ankolaka no anehoan’ny mpanoratra ny fahaizana mandinika ny lasa. Rehefa nodokafany fa maha te ho tia ny fahanterana dia nosoritany tsara fa an’ny tsara fanahy izany. Eo dia hita fa te haneho ny lasan’ilay tompon’ny fahanterana ka mahatonga azy ho maha te ho tia dia ny hatsaram-panahy. Araka izany ny hatsaram-panahy eto no tian’ny mpanoratra hodinihina satria mitondra voka-tsoa any am-para. Aravon’ny mpanoratra amin’ity a. P iray ity ireo hevitra roa ireo ka ambarany fa tsy ampiheverana ny anombohana toe-javatra iray raha tsy fantatra ny vokany. Hita amin’ny hoe rafotsibe manafin-tsokina ankelika ka mandihy tsy amin’aponga a. P 18 ny fanovana endri-javatra azo avy amin’ny fanafoanana ny oharina no manangana io a. P io. Izany dia hita amin’ny hoe rafotsibe manafi-tsokina ankelika ianao ny tsy misaina alohan’ny hanaovan-javatra ny hoditry ny antitra mazàna efa mikainkona ary mora maharary, indrindra ny ao amin’ny faritry ny helika; ny sokina rahateo biby feno tsilotsilo maranitra ka sarotra ampifanakaikezina amin’ny hoditra. Tokony hofadina araka izany ny manafina sokina ao anaty akanjo. Nitarin’ny mpanoratra izany heviny izany mba ho lasa mahatsikaiky ka handona saina, ny faritra izay tsy azo kitikitihana fa mampitsamboamboatra no tohiny amin’izay dia ny helika. Eto dia ventin- kevitra roa no tian’ny mpanoratra haseho rehefa mandinika ny lasa tokony hisaina ny vokatra vao manomboka, misafidy izay tokony hifanentana amin’ny tena. Niniany nofoanana eto ny anoharana mba tsy hanilika ny hafa fa samy hotafiditra ao daholo ny mpamaky. Ilaina araka izany ny fandinihana ny lasa satria izany no ahaizana misafidy ny tokony hatao. Eo amin’izay fahaizana misafidy izay indrindra no mbola tian’ny mpanoratra hantitranterina, izany no ilazany amin’ny a. P hoe mpitsoka mozika notolorana voasary jerena toa voasary mamy, raisina toa voasary makirana; tena tsy fidiny ny zoron-damba p 48 mbola fanovana endri-javatra azo avy amin’ny fanafoanana ny oharina hatrany no entin’ny mpanoratra mandoko ny angolam-pihetseham-po eto, ary ny parallélisme mitovy vahana, mandravon-kevitra no mandoko ny fomba fandraisana ny lasa. Ny fanovana endri-javatra azo avy amin’ny fanafoanana ny oharina dia hita amin’ny hoe mpitsoka mozika notolorana voasary ny mpandinika ny lasa ny mpitsoka mozika dia mpahay zava-maneno, mampifandray ny rivotra sy ny fitaoavana antsoina hoe mozika, mamoaka feo tsara izany raha tsy misy rora tafiditra. Ny voasary dia mampiraraka ivy izany hoe mahabe rora ao am-bava indrindra raha hanina. Manimba ny feon’ny mozika izany ka ilàna fandinihana. Io hevitra io eto no toy ny lasa dinihana ka miteraka ny parallélisme amin’ny fahaiza-mandinika azy. Ny parallélisme mitovy vahana, mandravon- kevitra dia hita amin’ny hoe jerena toa voasary mamy raisina toa voasary makirina tena tsy fidiny ny zoron-damba. Asehon’ny mpanoratra fa mpahay zava-kanto ny mpitsoka mozika, ny fahavalony anefa dia ny voasary, nisy nanolotra ho azy anefa. Ny vahana mitovy ao amin’ny parallélisme eto dia mandoko fa tsy tokony hampiova na inona na inona ny fisian’izany; raha jerena mantsy ireo fehezanteny ireo dia mitovy eo amin’ny vahana ka mandoko ny samy tsy fihinanana ilay voasary. Ny hoe mandravon-kevitra kosa dia manasongadina ilay vahaolana hita amin’ny fehezanteny farany; ambara eto fa asitrika aloha izany mba tsy hanakorontana. Ny fanafoanana ny oharina eto dia manondro fa tsy manavaka ny olona tokony hitodika amin’ny lasa ny mpanoratra satria mitondra soa izany. Io vahaolana io dia vokatry ny fahaizana mandinika ny lasa ka hanafoanana izay mety hanakorontana na dia natolotra aza.